Udelenie výnimky z uznesenia vlády SR č. 72 z 25.januára 2006 v znení uznesenia vlády SR č. 166 z 22. februára 2006 a uznesenia vlády SR č. 208 z 1. marca 2006 a udelenie súhlasu na prevod prebytočného nehnuteľného majetku štátu podľa zákona  NR SR č. 278/1993 Z.z. o správe majetku štátu v znení neskorších predpisov v súlade s uznesením vlády č. 86 z 31. januára 2007 pre Slovenskú akadémiu vied.

1/ 	 Predmetom prevodu  nehnuteľnosti je 10-podlažná  stavba súpisné číslo 1505 na pozemku parc. číslo 2064/1, zastavané plochy a nádvoria o  výmere 272 m2, katastrálne územie Banská Bystrica, list vlastníctva číslo 2193, nachádzajúca sa na Severnej ul. č.  5 v Banskej Bystrici. Nehnuteľnosť má  v správe  Geologický ústav SAV, ktorej zriaďovateľom je Slovenská akadémia vied. Ústav má sídlo na Dúbravskej ceste 9 a v Banskej Bystrici v predmetnej budove mal detašované pracovisko. Vzhľadom k tomu, že v posledných rokoch prišlo v Slovenskej akadémii vied k znižovaniu stavu pracovníkov táto budova sa pre SAV stala prebytočnou. Správa prebytočného majetku štátu mesačne stojí Geologický ústav SAV značné finančné prostriedky. O prebytočnosti rozhodlo Predsedníctvo SAV Uznesením č. 171.C na 7. zasadnutí P SAV zo dňa 27.10.2005. V zmysle zákona o správe majetku štátu bolo vykonané ponukové konanie medzi štátnymi rozpočtovými a štátnymi príspevkovými organizáciami, ministerstvami SR, Krajskými úradmi SR a pod.  ponukové konanie na bezodplatný prevod majetku štátu. O predmetnú nehnuteľnosť neprejavili žiadne oslovené organizácie záujem, preto ústav postupoval v zmysle zákona o správe majetku štátu a dal vyhotoviť súdnoznalecký posudok na prevod vlastníctva majetku štátu, osobitným ponukovým konaním ponúkol nehnuteľnosť na odpredaj. 
	Podľa znaleckého posudku č. 19/2005 vypracovaného Ing. Ľubomírom Dibdiakom, je hodnota prebytočného majetku štátu  30 700  000, - Sk.  Po neúspešnom opakovanom osobitnom ponukovom konaní ponúkol správca tento majetok mestu Banská Bystrica, ktorý o nehnuteľnosť prejavil záujem za cenu zníženú o 50%.
   	Návrh: previesť prebytočný majetok štátu na základe kúpnej zmluvy uzatvorenej s mestom Banská Bystrica.
2/     Hlavné mesto SR Bratislava vyzvalo Slovenskú akadémiu vied, na odplatný prevod nehnuteľností – pozemku v súvislosti s výstavbou stavby „ Rekonštrukciou Dúbravskej cesty, časť Cesta na Červený most v správe ústavov SAV.  Jedná sa o pozemok pod cestnou komunikáciou  na parc. čísle 2621/4 zastavané plochy a nádvoria 90 m2 , zapísané na LV č. 2592, pozemok na parc. čísle 2625/6 zastavané plochy a nádvoria 784 m2, zapísané na LV č. 1083,  pozemok na parc. čísle 2625/7 zastavané plochy a nádvoria 322 m2, zapísané na LV č. 1500. Všetky pozemky sú  vedené v Katastrálnom území Karlova Ves. Ústav SAV sú správcom nehnuteľného majetku  štátu – pozemkov, ktoré sú prebytočné pre Ústavy SAV a v súčasnej dobe sú v užívaní Hlavného mesta SR Bratislavy.  
       	 Hodnota prebytočného majetku štátu je : 4 030 041, - Sk podľa znaleckého posudku č. 64/2005, vypracovaného znalcom Ing. Alfonzom Šoltésom, dňa  31. 10. 2005. Výška navrhnutej kúpnej ceny je rovnaká ako hodnota prebytočného majetku štátu určená znalcom.
     	 Dôvodom prevodu je prebytočnosť  majetku štátu Ústavov SAV, majetok je        využívaný Hlavným mestom SR Bratislavy ako cestná komunikácia.
Návrh: previesť prebytočný majetok štátu na základe kúpnej zmluvy uzatvorenej s Ústavmi SAV a hlavným mestom SR Bratislava.
 
3 / 	 Slovenská akadémia vied, Úrad SAV k 1. 1. 2003 prevzala do správy  nehnuteľný majetok štátu nachádzajúcich sa v Ivanke pri Dunaji z dôvodu zrušenia Ústavu experimentálnej fytopatológie a entomológie SAV ako zriaďovateľ,  nakoľko o uvoľnený nehnuteľný majetok štátu neprejavili ústavy SAV záujem.   Uznesením č. 743.C zo dňa 30. 9. 2003 Predsedníctvom SAV v súlade s § 3 ods. 3 zákona o správe majetku štátu bolo vydané rozhodnutie o prebytočnosti nehnuteľného majetku štátu. V zmysle zákona o správe majetku štátu 21.10. 2003 Úrad SAV  vykonal ponukové konanie medzi štátnymi rozpočtovými a štátnymi príspevkovými organizáciami, ministerstvami SR, Krajskými úradmi SR a organizáciám v rámci štátneho rozpočtu ponukové konanie na bezodplatný prevod majetku štátu. O predmetné nehnuteľnosti neprejavili žiadne oslovené organizácie záujem. Na základe negatívneho záujmu štátnych organizácii  Úrad SAV  postupoval v zmysle zákona o správe majetku štátu a dal vyhotoviť súdnoznalecký posudok na prevod vlastníctva majetku štátu a osobitným ponukovým konaním 18. 5. 2004  ponúkol nehnuteľnosť na odpredaj, toto ponukové konanie však nebolo uskutočnené predajom. Úrad SAV vypísal  dňa 6.4.2005 opakované osobitné ponukové konanie podľa  § 8a ods. 4 zákona NR SR č. 278/1993 Z. z.  o správe majetku štátu. V ponukovom konaní bol vybratý záujemca o prevod vlastníctva majetku štátu. Kúpna zmluva  bola schválená Ministerstvom financií SR 3. 3. 2006 avšak kupujúci v zmysle zákona o správe majetku štátu  neuhradil do 60 dní odo dňa nadobudnutia platnosti zmluvy dohodnutú cenu, Úrad SAV musel postupovať v súlade s ustanovením § 11 ods. 1 zákona NR SR č. 278/1993 Z. z.  v platnom znení a odstúpiť od zmluvy. Na základe tejto skutočnosti nebol uskutočnený predaj preto bolo uskutočnené nové osobitné ponukové konanie uverejnené v denníku SME dňa 4. 6. 2007. Komisionálne vyhodnotenie ponukového konania sa uskutočnilo dňa 19. 6. 2007. Najvyššiu ponuku predložila spoločnosť RODFIN, a.s., Metodova 7, Bratislava , ktorá ponúkla cenu 8 888 000,-Sk. Na druhom mieste sa umiestnili dvaja záujemcovia, ktorí ponúkli rovnakú kúpnu cenu 8 200 000,-Sk Marián Hanuliak, Družstevná 124, Belá a Juraj Lazúr, Smreková 27, Žilina. Nakoľko záujemca, ktorý ponúkol v osobitnom ponukovom konaní najvyššiu cenovú ponuku odstúpil od uzavretia zmluvy, SAV vyzvala podľa §8a ods.4 zák. NR SR č. 278/1993 Z.z. o správe majetku štátu v poradí ďalších dvoch záujemcov. Záujemca Juraj Lazúr odstúpil od záujmu odkúpiť nehnuteľnosti a pán Hanuliak potvrdil záujem o kúpu, pričom zložil na účet SAV celú kúpnu cenu vo výške 8 200 000,-Sk. 
Predmetom prevodu sú tieto nehnuteľností :  
Stavba 5/84 súpisné číslo 1526 zastavaná plocha 396 m2  
Stavba 5/88 súpisné číslo 1527 zastavaná plocha 228 m2  
Stavba 5/87 súpisné číslo 1528 zastavaná plocha 149 m2  
Stavba 5/85 súpisné číslo 1529 zastavaná plocha 115 m2 
Stavba 5/83 súpisné číslo 1662 zastavaná plocha     9 m2 
Stavba 5/86 súpisné číslo 1659 zastavaná plocha 382 m2  
Stavba 5/89 súpisné číslo 1530 zastavaná plocha   63 m2    
Stavba 5/90 súpisné číslo 1660 zastavaná plocha   63 m2 
Stavba 5/91 súpisné číslo 1661 zastavaná plocha   63 m2 
Pozemok 5/6  zastavané plochy a nádvoria o výmere 2 491 m2 
Pozemok 5/11 zastavené plochy a nádvoria o výmere 1 134 m2 
Hodnota prebytočného majetku štátu je 3 190 000,- Sk podľa znaleckého posudku. č. 072/2005 vypracovanom znalcom Ing. Milanom Priehradným, dňa 12. 6. 2005. 
Dôvodom prevodu prebytočného majetku štátu je jeho prebytočnosť a značné finančné prostriedky na vykonávanie správy nehnuteľného majetku štátu.
   	Návrh: previesť prebytočný majetok štátu na základe kúpnej zmluvy záujemcovi podľa výsledku osobitného ponukového konania. 
4/     Predmetom zámeny zo strany  J&T REAL ESTATE, a. s. je nehnuteľnosť  – pozemok parc. číslo 2630/13 v podiele 1/1, zastavané plochy a nádvoria o výmere 1490 m2, katastrálne územie Karlova Ves, list vlastníctva číslo 1648.
	 Predmetom zámeny zo strany Správy účelových zariadení SAV je nehnuteľnosť   pozemky  parc. číslo 2530/33 a 2710/24 v podiele 1/1. Pozemok parc. číslo 2530/33,  ostatná plocha o výmere 273 m2, katastrálne územie Karlova Ves, list vlastníctva 1500, pozemok parc. číslo 2710/24, zastavané plochy  a  nádvoria o výmere 1812 m2, katastrálne územie Karlova Ves, list vlastníctva 1500, spolu o  výmere 2085 m2 .
	       Hodnota zamieňaného majetku štátu je  7 500 000, - Sk. 
	Dôvodom zámeny je získanie nehnuteľností do vlastníctva  štátu za účelom vytvorenia           lepších priestorových podmienok pre Botanický ústav SAV.